
EI  drama  passa  en  l'esquifit  menjador  del  en- 
tressol  de  casa'l  fabricant  Joan  Pujol,  un  d'aquells 
menjadors  mancats  de  llum  y  tristos  dels  barris  vells 
de  Barcelona  que  ara  desapareixen.  Al  fons  se  veu  la 
porta  de  la  escala  y  una  a  cada  banda  que  dóna  a  les 
habitacions.  En  un  recó,  aprop  de  l'escalfa- panxes 
que  estarà  encès,  una  escala  de  cargol  que  comuni- 
ca ab  el  magatzem.  Per  les  parets  cuadros  dolents  al 
oli,  y,  en  el  lloch  més  visible,  una  ^gran  fotografia 
de  la  fàbrica.  Sobre  l'escalfa-panxes  un  rellotge  din- 
tre urna  de  cristall  y  florers  o  estatuetes  vulgars  a 
cada  banda. 

La  làmpara  y  els  mobles  de  cert  valor  però  de 
gust  deplorable. 

Es  al  cor  del  hivern  y  han  tocat  les  8  del  vespre. 
Han  acabat  de  sopar.  En  Joan  està  preocupat,  fu- 
mant un  cigarro.  La  Isabel  fa  una  labor  ab  els  ulls 
baixos,  amagant  grans  intranquilitats.  La  Isabelela, 
la  nena,  s'esforsa  davant  d'un  libre  pera  allunyar  la 
sòn  que  la  comensa  a  voltar. 

La  Franciscà,  respirant  fadigosament,  va  y  ve 
desparant  taula. 

Interrompent  una  estona  llarga  de  silenci,  diu  en 


JOAN 

A  n'aquesta  criatura  ja  la  volta  la  sòn. 

ISABELETA 

Oy,  no,  papa  (y  Ja  un  esjors  pera  obrir  ben 
bé'ls  ulls  sobre  7  llibre). 

ISABEL  (sense  treure  els  seus  de  la  labor) 
Aquestes  monges  la  fan  entrar  al  colegi  ma- 
ssa dematí  y  a  n'aquesta  hora  jes  clar!  ja  no's 
té  dreta.  Aviat  al  llit  ^sents,  maca? 

ISABELETA 

Una  miqueta  més.  No  sé  bé  la  llissó. 

jOAN 

Val  més  que  demà  saltis  del  llit  una  estona 
abans. 

ISABEL 

Sí,  just. 

jOAN  (malhumorat) 
Justí  Just!  No  es  bo  encaparrarse  abans  d'a- 
nar al  llit.  Ja  n'hi  ha  prou  ab  un  que  s*amohi- 
ní  a  casa. 

ISABEL 

Tu? 

JOAN 

Jo.  Donchs  qui? 

ISABEL 

Rès,  home,  rès. 

JOAN 

Jo  que  fa  temps  que  no  menjo  quan  tinch 
gana  ni  dormo  quan  tinch  sòn.  Avuy  mateix, 
ja  t'ho  he  dit:  Deu  sab  la  hora  que  vindré  a 
dormir.  Ja  fa  temps  que  dura  això...  massa 
temps... 

ISABEL 

Desde  que...  (però,  repensantse,  calla). 

jOAN 

Què  anaves  a  dir? 

ISABEL  (torbada) 
No  ho  sè  què  anava  a  dir. 

JOAN  (autoritari) 

Diguesl 

ISABEL 

Donchs  anava  a  dir  que  desde  que  vas  re- 
nyir ab  TArnau. 

JOAN  iescarnintla) 
Que  vas  renyirl  Que  vas  renyir!  {y  ajegeix 
sense  convicció)  Que  vam  renyir!  No  sembla 
sinó  que  dubtis  de  mi.  M*ho  has  fet  contar 
trenta  vegades  còm  va  ser  y  encara  dius  «que 
vas  renyir».  Que  potser  no'm  creus?  Respòn, 
apa! 

ISABEL  {diu  pera  dir) 
Y  si,  home;  no  t'haig  de  creure. 

JOAN  (Jent  veure  que  està  molt  enfadat) 
Es  que'm  pensava!... 

isABELETA  (que  fa  estona  que  te'ls  ulls  fora  del 
llibre 

No  s'enfadin..,  no  s'enfadin. 

ISABEL  (ben  amatenta  y  dolsa) 
Si  no'ns  enfadem,  filla. 

ISABELETA 

Sempre  s'enfaden  y  després  jo'm  faig  un  tip 
de  plorar  tota  sola. 

JOAN  (en  veu  Jorta) 
Veus?  Veus  què'ns  hem  de  sentir  dir? 

ISABELETA 

Me'n  vaig  al  llit...  me'n  vaig  al  llit... 

ISABEL  (se  rassèu  a  la  falda) 
Vina  aquí,  tonta.  Si'l  papa  y  la  mama  s  esti- 
men  molt.  Y  ara! 

(En  aquest  moment  se  sent  algú  que  parla  alt, 
abaïx,  al  magatzem.  Fins  se  senten  crits  y  es- 
clamacions  de  discussió.  La  nena  asseguda  a  la 
falda  de  la  seva  mare  va  dihent). 

ISABELETA 

Feuse  un  petó  si  us  estimèu.  Apa,  feuse  un 
petó. 

ISABEL 

Ysique'ns  el  farem.  Es  clar!  Tot  desseguida. 

ISABELETA 

Apa,  feusel.  Papa!  Papa! 

JOAN  (que  està  abocat  a  la  escala  de  cargol,  es- 
coltafit,  de  sobte  crida), 
Lluisl  Què  es  això?  Pugi! 

ISABSL 

Veus,  nena?  Ara  té  íeyna  el  papa.  Dígali  bo- 
na nit  y,  apa,  al  llit!  que  demà  serà  un  altre 
dia  y  ja  veuràs  que  estarem  carinyosos  tots  (y 
afegeix  per  ella  mateixa).  Demà... 

JOAN  (cridant) 
Lluis!  Li  dich  que  pugi. 

ISABELETA 

Bona  nit,  papa. 

ISABEL 

La  nena  te  diu  bona  nit. 

(Se  sent  pujar  en  Lluis  sorollosament). 

JOAN  {sense  tombar  se) 

Bona  nit! 

(Isabeleta  s'en  ra,  trista.  La  seva  mare,  passantli 
el  bras  pel  coll  li  va  dihent  mentres  desapa- 
reixen per  la  dreta). 

ISABEL 

Té  feyna,  ara.  Deixemlo  estar.  Demà,  ja 
veuràs  demà...  {Mentrestant  apareix  en  Lluis). 

JOAN 

Ni  que  hagués  estat  a  la  fí  del  món  hauria 
trigat  tant. 

lluís 

Es  que... 

JOAN 

Deixis  d'escuses,  que  may  n*hi  falten.  Qui 
hi  ha? 

LLUÍS 

Hi  ha  '1  representant  d'aquella  cafea  de  Man- 
chester.  Diu  que  ja  ha  vingut  massa  vegades, 
que  tots  ens  rihem  d'ell  y  que  avuy  no  se  n'a- 
nirà que  no  li  parli. 

JOAN 

Perquè  no  li  deya  que  era  fóra?  No  sab  què 
li^tinch  dit?  No  serveixen  per  rès,  tan  mateix. 

LLUÍS 

Ja  li  he  dit  però  ha  estat  inútil.  Diu  que  sab 
que  vostè  es  aquí. 

JOAN  {resta  una  estona  pensatiu  ya  la  fi  esclama) 
Fàssil  pujar. 

lluís  {estranyat) 

Que  pugi? 

JOAN 

Sí,  home.  Que  es  sort?  Potser  aquí  no  cri- 
darà tant.  Tindrà  més  respecte.  {Però  ell  ma- 
teix s  acosta  a  la  escala,  baixa  uns  quants  esgla- 
honsy  diu):  Pugi,  íassi'l  favor  de  pujar. 

{Apareix  èl  Representant,  Es  un  home  de  30 
anys,  aplomat  y  resolt,  bregat  en  les  coses  de 
la  seva  feyna.Al  veures  en  el  menjador  no  agafa 
gens  de  timidesa.) 

JOAN 

Segui. 

REPRESENTANT  {pcrmaneixent  dret) 
Per  lo  que  li  haig  de  dir,  no  cal. 

JOAN  (adonantse  del  dependent  exclama  fu- 
riós) 

Què  íà  aquí?  Apa,  a  baix! 

lluís 

Esperava  que  m'ho  manés.  {Se'n  torna  a 
baix,  al  magatzem,  arronsant  les  espatllés  ab 
despreci.) 

JOAN 

Parli,  que  parlant  la  gent  s'entén. 

REPRESENTANT 

No  cal  que  parli  perquè  vostè  m'entengui. 
Ja's  pot  pensar  lo  què  li  haig  de  dir  y  lo  què 
haig  de  voler. 

JOAN 

Sospito  que  no'ns  entendrem  si  no  comensa 
d'altra  manera. 

REPRESENTANT  (de  mala  gana) 
...Fà  dos  mesos,  el  senyor  Arnau,  el  seu  so- 
ci, va  fer  la  proba  d'aquella  seda  artificial  de 
la  casa  que  represento... 

JOAN 

Si,  efectivament,  me  balla  pel  cap, 

REPRESENTANT 

Y  després  d'haver  fet  la  proba,'  uns  quans 
dies  més  tard,  me'n  va  encomanar  trescents 
kilos. 

JOAN 

Això  ho  ignoro.  A  fè  que  ho  ignoro. 

REPRESENTANT 

Fassi  memòria  que  vostè  no  ignora  rès,  ho- 
me. No  som  pas  nens. 

JOAN 

Oh!  Ks  que  si  porta  la  qüestió  an  aquest  te- 
rreno  no  l'escoltaré. 

REPRESENTANT  {domitiador) 
Vostè  m'escoltarà  perquè  cal  que  m'escolti. 

JOAN 

Fins  suposant  que  l'Arnau.... 

REPRESENTANT  {ititèrrompentlo) 
No  suposant,  no!  Què  s'ha  cregut? 

JOAN 

Donchs  donem  per  sentat  que  les  hi  va  en- 
carregar. Y  què? 

REPRESENTANT 

Què  vol  dir  y  què?  Que  jo  vaig  fer  el  pedido 
a  la  casa  de  Manchester,  que  la  casa  se  va  po- 
sar a  fabricar  la  seda  desseguida,  y  que  quan 
jo,  la  setmana  passada,  — el  dimars?  just,  el  di- 
marsi — vaig  avisar  abaix  que  arribaria  la  ex- 
pedició del  lo  al  12,  ni  l'encarregat  del  magat- 
zem, ni'l  senyor  Coma,  ni  ningú  en  sabia  rès. 
Com  si'ls  hagués  parlat  de  la  lluna;  igual.  Vos- 
tè era  fóra,  vostè  no  hi  era  may.  Y  a  la  íí, 
després  de  moltes  anades  y  vingudes,  varen 
donarme  el  recado  de  que  vostè  deya  que  no's 
faria  may  càrrech  de  rès  que's  relacionés  ab  el 
senyor  Arnau,  que  ja  no  era  soci  de  la  casa. 

Aixó  una  casa  formal  no  ho  fà. 

JOAN 

Es  clar  com  l'aigua.  L'Arnau  no  soch  jo. 

REPRESENTANT 

Aliavores  ho  era:  igual.  Igual  que  si  ho  íós. 

JOAN 

Ah,  no,  senyor.  Si  ell  les  hi  va  encarregar 
entenguis  ab  ell. 

REPRESEr^TANT  {aixecaut  la  veu) 
Jo  m'haig  d'entendre  ab  la  casa. 

JOAN 

No  cridi  tant. 

REPRESENTANT 

Dispensi,  però  tingui  present  lo  que  li  he 
dit.  Y  crèguim:  posis  tractable,  que  tot  se  pot 
arreglar. 

JOAN  (veyent  solucions  en  porta) 
Si  es  vostè  que  vé  ab  sò  de  guerra,  homel 

REPRESENTANT 

Que  no  li  vindrà  bé  pagar  la  seda  a  trenta 
dies?  Miraré  d'allargarho  fins  a  noranta  ab  el 
nnateix  desconnpte  del  3  per  cent. 

JOAN 

Kl  pago  fóra  lo  de  menys,  ho  té  entès?  La 
meva  casa  podria  pagarho  tot  al  comptat. 

REPRESENTANT 

Miri:  Donchs  no  tothom  pot  dir  lo  mateix. 

JOAN 

Que  fà  broma? 

REPRESENTANT 

No,  senyor.  Què  haig  de  fer! 

JOAN 

Es  que'm  creya,.. 

REPRESENTANT 

Parlem  clars.  Que  no  li  convé  ara  la  seda? 
Siguim  franch. 

JOAN 

No  que  no'ni  convé.  Pel  giro  que  dono  al 
negoci  no'n  taría  rès  de  la  seda. 

REPRESENTANT 

Al  últim  vostè  mateix  confessa  que  sabia  de 
que's  tractava.  Resumim  pera  acabar.  La  seda 
es  seva  y  no  se'n  parli  més.  Si  vostè  em  fà 
aquesta  informalitat  la  contaré  a  tot  arreu:  al 
Foment,  a  la  Borsa,  a  tot  arreu.  Y  a  vostè  no 

li  convé  gens  que*s  parli  de  la  seva  casa;  cre- 
guim  a  mí. 

JOAN  (exctíantse) 
Aclareixim  aquestes  paraules. 

REPRESENTANT 

No  haig  d'aclarir  rès.  Dich  lo  que  penso. 

JOAN 

No  tolero  que  se  m'insulti.  Ja  se  la  pot  con- 
fitar la  seda.  Si  li  va  encarregar  el  meu  soci, 
que  se  la  quedi  ell. 

{Mentres  en  Joan  diu  aquestes  paraules ^  ha  sor- 
tit Isabel  per  la  dreta  pera  suplicar  silejici per 
la  nena,  però,  sense  ser  vista,  escolta  engu- 
niosa,) 

REPRESENTANT  {en  veu  Jorto) 
Prou  que  ho  faria  si  això  fós  al  revés.  Sàpiga 
que  ja'l  conech  al  senyor  Arnau,  y  tot  Barce- 
lona que'l  coneix  prou  bé.  Y  que  tothom  li 
dona  la  rahó  en  lo  que  li  ha  passat  en  aquesta 
casa;  ho  té  entès? 

Es  molt  honrat  el  senyor  Arnau. 

JOAN 

Me  n'alegro. 
{Al  punt  de  veures  descoberta,  Isabel  aparenta 
ignoscencia  de  lo  que  passa  y  diu  ab  dolcesa:) 

ISABEL 

Dispensin.  Joan:  parlèu  massa  alt  ab  aquest 
senyor  y  no  deixèu  dormir  la  nena.  {Y se*n  tor- 
na cap  a  dintre,  posantse  dolorosament  una  mà 
al  Jront,) 

REPRESENTANT  {anantscn  cap  a  la  escala  de  car- 
gol, en  veu  baixa,  però  enèrgica.) 

Ja  li  he  dit  tot  lo  que  li  havia  de  dir  per  ara. 
La  expedició  arriba  del  loal  12.  Demà  tornaré. 

JOAN  (resta  sol  y  aplanat  y  va  murmurant) 
De  coses  més  embolicades  n'he  sortit.  Però... 
masses  coses, masses  alho ra, {Reacciona  y  crida, 
acostantse  a  l'escala  de  cargol )  Lluís!  Lluís! 

LA  TEU  DEN  LLUÍS  {dcsdc  abaix  al  magatzem) 
Què  mana? 

JOAN 

Ja  son  fóra  tots? 

LA  VEU  DEN  LLUIS 

Què  mana? 

JOAN  (cridant  més) 
Si  ja  són  fóra  tots? 

LA  VEU  DEN  LLUÍS 

Si,  senyor. 

JOAN  (se mira  el  rellotge.  Seguidament  esclama) 
En  punt.  No  hi  ha  pas  por  de  que's  quedin 

un  minut  més.  (Després  afegeix,  cridant), 
jTanca! 

(Surt  Isabel  de  bell-nou,  molestada) 

ISABEL 

No  deixes  dormir  la  nena  ab  aquets  crits. 

JOAN 

Ja  me'n  vaig.  Donem  Tabrich  y  el  barret 
que  ja  me*n  vaig. 

(Isabel  va  a  buscarho  per  la  esquerra  y  torna 
desseguida) 

ISABEL 

^Tan  tart  com  dius  tornaràs? 

JOAN 

Estaria  bé,  a  fe  de  Deu,  que  ara'm  despe- 
dissis  com  dotze  anys  enrera,  (somrihént,  pero 
ab  un  somriure  or/e  d  amor)  «Tan  tart  torna- 
ràs?» «Torna  aviat  que  m  donaràs  una  sor- 
presa!» 

ISABEL  {ofegant  un  xiscle) 

lAy! 

JOAN  (que  en  aquest  moment  li  esta  d'esquena 
posantse  l  abrich) 

^Qué  tens? 

ISABEL 

Rès...  Una  esgarrifansa  de  íret.  Fa  un  dia 
de  fret  avuy! 

JOAN 

Apa,  apa,  al  llit  aviat.  Jo  no  tingués  tantes 
feynes  y  nïe  n'hi  pogués  anar. 

{Puja  en  LluíSy  entrega  les  claus  y  diu:) 

lluís 

Bona  nit! 

{Joan  no  respon.  Isabel  sí.) 

ISABEL 

Bona  nit! 

{Se'n  va  en  Lluís,  obrint  la  porta  de  la  escala, 
content  com  si  jugís  d  una  presó.) 

JOAN  {a  la  seva  dóna) 

Adéu. 

ISABEL 

Abrigat  forsa. 

JOAN 

Que  m'abrigui,  dius?  Quin  sant  s'ha  trencat 
el  coll?  Estàs  molt  amorosa  aquest  vespre, 
noya! 

ISABEL  {torbantse  y  tremolosa) 
Ay!  Jo...  no... 

JOAN  {tombantse) 
Altra  vegada?  No  fà  pas  tan  fred  com  això. 
Déu  te  fassi  bona.  Adéu,  adéu.  {Tanca  la  porta 
d'una  revolada.) 

{Isabel  resta  sola.  S'acosta  a  escoltar  si  la  nena 
sha  despertat  ab  el  cop  de  la  porta;  després 
s  asseu  y  Jà  un  gran  sospir  de  llibertat^  però 
no  resta  gens  tranquila.  Per  la  esquerra  ve  la 
Franciscà  de  puntetes.) 

ISABEL 

Entreu.  Ja  es  fóra, 
{Franciscà  acaba  d'entrar  al  menjador ^  mirant 
desconfiada  encara  a  tots  indrets,) 
Heu  vist  a  TArnau? 

FRANCISCÀ 

No. 

ISABEL 

Li  heu  deixat  la  carta,  encomanantla  bé? 

FRANCISCÀ 

Si,  nena. 

ISABEL 

No'm  digueu  nena.  Necessitaria  una  paraula 
forta  que'm  fes  reaccionar;  que  m'ofengués. 
No  sé  què  es  lo  que  m'empeny  contra  la  meva 
voluntat. 

FRANCISCÀ 

Per  mí  sempre  seràs  la  nena,  y  les  coses  que 
ara  fas  les  veig  ab  els  mateixos  ulls  que  les  bon- 
dats y  les  dolenteries  de  quan  eres  petita. 

ISABEL 

Però  no  us  esferehiu  de  que  escolti  a  l'Arnau.^ 

FRANCISCÀ 

Pobreta!  Conech  el  teu  caràcter,  sé  còm  ets 
feta  y  veig  còm  sufreixes  cada  dia,  a  totes  ho- 
res, ab  aquest  home  que'ns  fà  tremolar  a  tots. 
Y  qui  t'aconsola,  digues,  sinó  jo,  quan  neces- 
sitaria que  m'aconsolessin  a  mi?  Tú  calles  tan 
com  pots,  y  ab  totes  aquestes  van  passant  els 
anys  y  rès  s'hi  adoba.  Es  una  cosa  que  deses- 

pera  perquè  jo  t'estimo,  nena,  ja  ho  sabs  que 
jo  t'estimo,  y  voldria  sentirte  les  rialles  d'abans 
y  veure  Talegría  que  tenies. 

Però  un  dia  te  revifes.  — Què  la  dèu  revifar? 
— penso  jo. —  Y  tu  em  fas,  torbada,  més  ver- 
mella que  una  brasa:  — Ay,  Franciscà,  us  hau- 
ria de  dir  una  cosa...  Si'm  volguéssiu  fer  un 
gran  favor!  — Digues!  Digues!—  Y  penso: 
—Mes  que  tonta!  La  sanch  donaria  per  vèuret 
ben  contenta. 

Quan  sé  que's  tracta  de  TArnau — que  va  sor- 
tir d'aquesta  casa  barallantse  ab  el  teu  marit  y 
ab  el  cap  alt  y  amenassantlo — t'haig  de  ser 
franca:  m'esborrono.  Però  desseguida  em  dich: 
— Se  tracta  de  la  nena.  Y  la  nena  no  pot  fer 
gran  cosa  de  msíl.X^b  indignació)  Y  sí'l  fà,  prou 
que  se  n'hi  ha  fet  an  ella,  la  pobreta. 

Y  te  crech  y  faig  lo  que  tú  vols. 

ISABEL 

Sou  bona,  Franciscà,  y  si  us  sentís  el  mon 
us  pendria  per  dolenta. 

FRANCISCÀ 

El  món!  El  món!  No  m'ha  dat  rès  el  món. 
Tot  m'ho  ha  près  el  món.  No  més  crech  en  tó. 
T'ho  juro. 

ISABEL  (acostàntseli) 
Oh!  pobra  dóna! 

FRANCISCÀ 

Ja  ho  sabs  tú.  L'home  se'm  va  morir  de  ma- 
la manera.  El  noy  va  fugir  de  casa  y  may  més 
se'n  ha  sabut  rès,  com  si  se  l'hagués  empassat 
la  terra. 

Allavores  vivíem  a  la  fàbrica,  entre  Vich  y 
Manlleu;  te'n  recordes  una  mica?  La  era, 
aquell  paller,  més  enllanet  el  camí  de  rosers 
que  anava  al  riu  .. 

ISABEL 

Sí,  sembla  que'l  vegi... 

FRANCISCÀ  I 

Y  aquell  gos  tan  gros  y  tan  pelut  que  tu  noi 
l'estimaves  gens,  y  ell  sempre't  venia  a  la  vora 
y  se  t'aroansía?  Y  aquella  cabra  boja,  clapada, 
jmés  bonica!...  que  tu  li  anaves  lot  el  dia  al 
darrera  y  ella  t'embestia  de  mala  manera  y't 
feya  caure.  T'havia  costat  més  plors,  pobreta! 

Jo  me'n  recordo  de  tol,  y  me'n  recordo  que 
quan  vaig  comensar  a  no  saber  rès  del  noy 
tu't  vas  empiocar  al  veurem  sempre  trista,  y 
m'aconsolaves.  Que  Deu  t'ho  pagui,  nena,  que 
Deu  t'ho  pagui! 

ISABEL 

Oh!  No  es  alegre,  no,  la  vida.  1 

FRANCISCÀ  j 

Després  la  noya  (al  dir  això,  plora)  me  V2| 
fer  abaixar  el  cap.  Ja  ho  sabs  tu  que'm  va  fer 
abaixar  el  cap.  J 

ISABEL  ^ 

No  la  podèu  criticar  gayre  al  davant  meiíí 
la  vostra  filla. 

FRANCISCÀ 

Oh!  No  es  lo  mateix.  Ella  a  casa  era  la  Reyna.' 
Tu  aqui  ets  estat  sempre  una  «màrtira».  4 
Ella  se  veya  voltada  d'amor. 

ISABEL  (mormura  y  resta  distreta) 
Voltada  d  amor  

FRANCISCÀ 

Cada  vegada  que'm  va  passar  una  d'aquestes 
desgracies  jo'm  desesperava.  Y  un  sant  home, 
vell,  que  havia  estat  sagristà  de  la  Seu  de  Vich, 
un  sant  home  que  a  tu  't  feya  por  per  la  cara 
d'òliva  que  tenia,  me  deya  sempre  lo  mateix: 
— Tot  es  natural  que  succeheixi.  Al  món  no 
més  passa  lo  què  ha  de  passar. — 

Y  jo,  mira^  he  acabat  creyent  això  en  totes 
les  coses.  May  m'espanto  de  rès.  M'arronso 

d'espatlles.  «Tot  es  natural  que  succeheixi,  al 
món  no  més  passa  lo  què  ha  de  passar». 

Però  que  tu  siguis  una  «màrtira»,  no,  aixó 
no.  Ah,  nena,  nena!  ^Que  no  m'escoltes?  ^Que 
tremoles?  Si  t'arrepenteixes  de  lo  que  m'has 
fet  fer,  dígamho.  Si  vols  que  V  esperi  al  carrer 
y  li  digui  que  s'en  torni,  que  tot  ha  estat  una 
bojera,  un  mal  entès,  mànamho  que  ho  faré. 

ISABEL 

No,  Franciscà,  no.  Deixeume  sola.  Està  per 
arribar  y  no  vull  tornar  enrera. 

FRANCISCÀ 

Adeu,  nena,  donchs.  Sanch  de  les  meves 
venes  donaria  pera  vèuret  ben  alegre.  (Se'n  và 
per  la  esquerra). 

Resta  Isabel  sola.  Mira'l  rellotge.  Té  una  es- 
garrifansa  de  Jret,  S'abriga  ab  un  mocador  de 
llana  y  s'acosta  a  lescalja  panxes.  S'alsa  y  va 
a  escoltar  a  la  porta,  Rès,  Mira  cap  ahont  dorm 
la  seva  filla  y,  pensant  quelcom  esgarrifós^  clou 
els  ulls  espasmòdicament.  Torna  a  mirar  el  re- 
llotge.  Sent  de  sobte  passos  per  la  escala.  5' 
apreta  el  cor.  Se  sent  trucar  temerosament,  ab 
els  nusos  dels  dits.  Fa  un  gran  sospir  y,  decidi- 
da^ obra.  Entra  Arnau. 

ARNAU 

Per  fí...  per  fi... 

ISABEL 

Per  fi  t  escolto.  Tremolo...  però  t'escolto. 

ARNAU 

Gràcies  a  Deu  que'ns  podem  veure  ab 
calma» 

ISABEL 

Ab  calma,  no.  [Pobra  de  míl  ^No'm  veus? 

ARNAU  (acostàntseli) 
^Tens  fret?  Abrigat,  donchs. 

ISABEL  (aparianisen) 
No'm  toquis. 

ARNAU 

Oh!  Isabel.  Ets  una  desgraciada  y  no  ho  me 
reixes.  Hem  de  ser  felissos. 

ISABEL 

Feya  anys  que  m'hi  veyes  de  desgraciada, 
eres  a  vora  meu,  y  may  m'havies  donat  una 
sola  mirada  de  compassió.  Potser  ni  havies 
tingut  pera  mí  un  trist  pensament.  Y  ara  que 
ets  lluny  d'aquesta  casa... 

ARNAU  (ab  poca  emoció) 
Ah!  no!  Fa  temps  que  penso  en  tu. 

ISABEL 

La  veritat,  '  Arnau!  La  veritat!  No  sè  si 
crèuret.  Parlam  de  manera  que  no*m  fassis 
dubtar.  No  busquis  paraules  boniques. 

(Ab  veu  tota  torbada)  ^Còm  ha  estat  això.> 
^còm  ha  estat? 

ARNAU  {cohibit) 
Primer  te  vaig  veure  desgraciada  y't  vaig 
compadir.  Mereixies  amor  y  una  vida  d'amor 
plena  de  pau. 

ISABEL 

Això  no  m'ho  podràs  donar  may  tu.  Ab  tu 
y  sense  tu  la  meva  pau  es  perduda  per  sempre. 

Però...  y  després?  Després  què  vares  sentir 
per  mi?  Gòm  te  va  venir  la  irreflexió  de  tor- 
bar encara  mes  la  meva  vida  dolorosa  y  ama- 
gada? 

ARNAU 

L'amor  me  va  torbar  a  mi. 

ISABEL 

L^amor?  Un  gran  amor? 


l'únich  consol 


23 


ARNAU  {sense  la  forta  emoció  ab  que  hauria  de 
dir  aquestes  paraules) 

Si...  un  gran  amor. 

ISABEL  (el  miray  esclata  de  sobte) 

No't  crech...  no't  crech.  Escolto  lo  que'm 
dius  y  no'm  fas  sentir  rès  que'm  fassi  crèuret. 

(Arnau  no  respon)  Ei  teu  silenci  m'espania... 
Veus?  Ja'm  sento  penedida  de  lo  que  he  fet. 
Ves!  Ves,  Arnau!...  Y  adeu  per  sempre. 

ARNAU 

Si  fossis  una  dóna  heròica  t'obriría  el  meu 
cor  de  bat  a  bat. 

ISABEL 

Veig  en  tos  ulls  y  en  ton  posat  no  sè  què  que 
m'esglaya. 

ARNAU 

Es  que  t'haig  de  dir  coses  terribles  que  J' 
amor  pot  fer  lleugeres,  si  tu  vols. 

ISABEL 

Tot  es  prou  terrible  en  la  nostra  situació. 

ARNAU 

Es  que  temo  perdre  el  teu  amor,  y  si'l  perdo 
m'enfonzo  per  sempre. 

ISABEL 

No  rhas  guanyat  encara'l  meu  amor,  Ar- 
nau. M'he  abocat  tan  sols  al  abim. 

ARNAU 

Oh!  Jo  hi  vaig  caure  al  abim,  y  esferehit  ne 
surto,  sagnant,  pera  guanyar  la  teva  abrassada 
salvadora.  Míram  als  ulls  y  veuràs  llàgrimes. 
Míram  al  front  y  veuràs  suhor  de  mortal  en- 
gunia.  Donam  la  mà,  donam  la  mà  o  sinó  m' 
enfonzo  per  sempre. 

ISABEL 

Ara  que'rn  parles  aixís,  tan  agitat,  no  m'es- 
glayes  tant  com  quan  m'has  dit  que  m'esti- 
maves. 

ARNAU 

Hi  ha  que  fonamentar  l'amor  en  la  veritat 
per  crua  que  sigui.  jSi,  si,  Isabel!  L'amor,  el 
meu  gran  amorl 

ISABEL 

Contam,  donchs,  les  coses  horribles  que 
dius.  Obram  el  teu  pit  atormentat. 

ARNAU 

Temo  que  no  siguis  prou  generosa  y't  perdi. 
Escolta,  escolta  donchs  ^Fores  capassa  de  per- 
donar una  gran  cobardia? 

ISABEL 

^Què  dius? 

ARNAU 

[Oh!  No'n  fores  capassa,  no.  Una  baixesa... 
una  cobardia...  {ab  naixenta  joya)  però,  des- 
prés, l'amor  resplandiría  eternament ^ho  sents? 
eternament! 

ISABEL 

Si'l  passat  es  vergonyós  però  la  teva  passió 
te'l  purifica... 

ARNAU 

Oh!  Que  visqui  sempre  més  sense  consol 
si  no  es  veritat.  Que  mori  de  fam  y  fret  en  un 
recó  sabent  que  tu  penses  en  mi  y'm  malehei- 
xes...  La  passió  que  per  tu  sento  es  la  salvació 
de  la  meva  vida,  la  pau  de  la  meva  ànima. 
Tot!  Tot! 

ISABEL  {entendridà) 
Pobre  Arnau!  Sembla  que  hagis  comès  un 
crim.  Acabaràs  per  intranquilisarme.  Si  de  mi 
t'ha  de  venir  ^el  consol...  o'l  perdó,  digues!... 

ARNAU 

De  tu.  De  tu...  més  que  de  Deu.  (Pausa) 
Quan  el  teu  marit  me  va  estafar  tan  baixa- 
ment  jo'm  vaig  sentir  petit  y  venjatiu,  més 
qu'ell,  més.  No  sabia  per  ahont  ferirlo  perquè 
ell  vigilava  com  un  lladre.  Va  ser  una  ubria- 
guesa  de  maldat. — Ahoot  li  farè  més  mal? 
—  vaig  pensar  jo. — 

ISABEL  (esborronantsé) 

Miserable!  Enamorarme  a  mi  pera  ofèn- 
drel  a  n'ell?  Això  vas  fer? 

ARNAU 

Calla!  Calla!  Que  jo  no  era  jo,  Isabel.  Va 
durar  poch  el  propòsit  d'aquesta  venjança  in- 
digne. 

Al  mirarme  tu,  tan  hermosa,  tan  càndida, 
me'n  vaig  sentir  penedit  y  un  gran  amor  se  va 
encendre  en  mi,  de  sobte,  puriíicantho  tot, 
colgant  l'odi,  destroçantme'l  cor.  Com  aquell 
que  va  a  fer  mal  y  vol  de  cop  y  volta  fer  tot  el 
bé  que  pugui.  Comprens  que  dich?  Com  qui 
anés  a  matar  a  sa  mare  y  de  sobte  se  li  llensés 
agenollat  als  peus,  amagant  esferehit  la  cara 
encesa  en  el  pit  maternal,  generós  y  amorosit... 

ISABEL 

No't  vull  sentir...  no't  vull  sentir... 

ARNAU 

Jo  duya  la  meva  vergonya  y  la  meva  passió 
al  mitx  de  la  cara,  com  flames  que'l  vent  en 
lloch  d'apagaries  les  fa  créixer. 

ISABEL 

Tots  hem  estat  malvats,  tots. 

ARNAU 

Quan  tu,  ignocenta,  me  miraves  ab  naixen- 

tes  promeses  de  llunyanes  felicitats,  sentia  jo 
tot  el  goig  y  tota  la  desesperació  de  la  terra. 

ISABEL 

Prou!  Vesten!  Vesten! 

ARNAU 

Jo  no  he  sabut  fingir.  Perdó!  Perdó!  Jo  no 
he  sabut  pas  dir  que  t'estimava  bojament  sen- 
se avans  mostrarte,  avergonyit,  ma  perversitat. 
He  estat  l'home  més  petit  del  mon,  si  tu  vols, 
peró  també  ara  creixo  d'arràn  de  terra.  Sigues 
gran,  sigues  generosa,  Isabel. 

ISABEL 

Vesten!  Vesten,  per  caritat,  d'una  vegada. 

ARNAU 

El  pecador  més  gran  es  el  preferit.  Perdó- 
nam,  y  t'adoraré  com  a  una  santa. 

ISABEL  {empenyenilo  cap  a  la  porta) 
No't  vull  veure...  no't  vull  sentir. 

ARNAU 

M'ho  podia  pensar.  També  ets  petita.  Pri- 
mer te  sents  la  figura  de  dona,  ofesa,  que  1  a- 
nima  commoguda. 

ISABEL  {ofesa) 

Arnau,  te  dich  que  prou.  Fa  estona  que  no 
sento  lo  que'm  dius,  que  no  entench  rés.  Ves- 
ten... Vesten! 

ARNAU  (tambalejantse) 
Estich  aplanat.  No'm  treguis. 

ISABEL 

Fóra!  Fóra't  dich!  Tots  som  uns  malvats. 

ARNAU 

Vensut  aixís,  ahònt  aniré?  Tot  jo  flaquejo 
y  caich. 

ISABEL  {llensanilo  Jòra) 

Arrossègat!  Arrossègat! 
{Isabel  se^  desepera;  després  se  calma  aparent- 
ment y  ab  mirada  inexpresiva  mira  al  foch 
que  llengoteja.  Per  lesquerru  entra  Francis- 
cà y  ab  esglay  diu  a  Isabel) 

FRANCISCÀ 

^•Donchs  què  ha  passat?  [Deu  meui  ^No'rn 
sents?  Pobreta  meva!  Què  ha  passat? 

ISABEL 

Tots  som  uns  malvats. 

FRANCISCÀ 

Jo,  també? 

ISABEL 

Tots,  tots. 

FRANCISCÀ 

Morta  voldria  ser  per  no  sentirme  aquestes 
paraules  dels  teus  llavis.  Làlgrimes  de  sanch 
ploraria  perquè  creguessis  que  vull  la  teva  fe- 
licitat. Ho  sents?  Però  no'm  veus? 

ISABEL  . 

Callèu...  Callèu...  Les  vostres  paraules  re- 
ssonen en  mes  orelles  sense  sentit.  Es  tan  gran 
el  meu  dolor,  que'l  vostre  no'm  pot  commou- 
re gens.  Tinch  els  ulls  admirats  y'm  sento  ma- 
gullada  com  si  m'haguessin  rebotut  per  terra 
sense  pietat. 

FRANCISCÀ 

Oh!  Si  fossis  menuda  per  agaíarte  en  mos 
brassos,  acotxarte  al  bressol  y  bressolarte.  Re 
còrdaten,  recòrdaten  per  caritat  que  ningú't 
sabia  acotxar  mellor  que  jo.  Recòrdaten. 

ISABEL  (irònica) 

Un  bressol?  Una  caixa  voldria.  Una  caixa 
negra,  ben  clavada  y  quatre  pams  sota  terra. 

FRANCISCÀ 

En  lloch  de  durte'l  consol  t'ha  aumentat  el 
dolor?  Jo  no  ho  vull!  Jo  no  ho  vull!  Allà  hont 
el  vegi,  vella  com  soch  li  escupiré  a  la  cara. 

ISABEL  (pensant  en  una  altra  cosa) 
La  nena  dorm? 

FRANCISCÀ 

Si....  jo  crech  que  si. 

ISABEL 

Aneuho  a  veure. 

FRANCISCÀ  (se'n  va  a  mirarhoy  torna  desse- 
guida) 

Si,  dorm. 

ISABEL 

Dorm  tranquila? 

FRANCISCÀ 

Com  un  àngell. 

ISABEL  (murmura) 
Com  un  àngell... 

FRANCISCÀ 

Veshi  tu  també  a  descansar;  agafaràs  tret 
llevada.  Demà  serà  un  altre  dia  y  no  veuràs 
les  coses  tan  negres  com  avuy.  La  nit  es  mala 
consellera.  Veshi,  creume,  veshi.  No  vols? 

ISABEL  (sècameni) 

No. 

FRANCISCÀ 

May  m'hi  has  parlat  aíxís.  Què  t'he  fet  jo? 
He  fel  lo  que  tu  has  volgut.  Sempre  he  fet  lo 
que  tu  has  volgut.  (Plora). 

ISABEL 

No  plorèu,  no  plorèu. 

FRANCISCÀ 

No  m'ho  mereixo  això....  no  m'ho  mereixo. 
(Se  sent  soroll  per  l'escala). 

ISABEL 

Callèu! 

FRANCISCÀ 

Què? 

ISABEL 

Aneusen. 

FRANCISCÀ  (anantsen  per  Vesquerra,  sanglotant) 
Pobra  de  mil  Vella  com  soch.... 

(En  Joan  desde  jòra,  ah  la  clau  no  encerta'l 
pany.  A  la  fi  obra  y  entra  ab  una  gran  vio- 
lència), 

JOAN 

Sé  qui  ha  estat  aquí.  Quina  vergonya  més 
gran  per  casa  meva!  En  mitx  dels  meus  tàrn- 
guls  no  més  faltava  que  tu  te'm  tornessis  una... 

ISABEL 

Eh!!  Ni  ara  ni  may  m'insultaràs.  No  ets  tu 
qui  pot  tirarme  la  primera  pedra. 

JOAN 

Està  bé  a)xò.  Com  hi  ha  Deu!  Encara  alses 
la  veu.  Surto,  treballo,  vigilo  perquè  l'ene- 
mich  no'm  segui  l'herba  sota'ls  peus,  y  quan 
soch  fóra,  Tenemich  ve  a  casa,  a  casa  meva, 
com  un  rey>  y'm  tè  la  meva  dóna  als  brassos. 

ISABEL 

No  es  veritat. 

JOAN 

Calla!  No't  creuré  raay  més.  Còm  te  puch 
creure!... 

ISABEL 

No  es  veritat.  No  m'ha  tocat  un  fil  de  roba. 

JOAN  (ab  expressió  de  fàstich) 
Heu  resat  el  rosari  potser? 

ÍSABEL 

No  m'haig  d'escusar.  Tots  som  uns  malvats, 
tots.  Ens  coneixem  bé. 

JOAN 

Acusa...  acusa,  dóna,  si't  sembla.  No  sé  quin 
Sant  me  deté  {aUa  el  bras), 

ISABEL 

Pegam  si  goses.  No  més  me  falta  això. 

JOAN  {cridant) 

Potser  aixís  la  vergonya  te  pujaria  a  la  cara. 
Kstàs  frisosa  com  una  bèstia  acorralada...  Oh! 
No'm  vull  perdre  {cridant  més  Jort)  perquè 
has  de  saber... 

{La  nena  se  desperta  y  crida), 

LA  VEU  DS  LA  NENA 

Mama!  mama!  què  teniu?  M\heu  despertat. 
No  sè  què  teniu. 

ISABEL 

Calla!  La  nena,  sents?  {tràgicament).  Escol- 
ta: Si  del  fanch  que  anem  tots  bruts  ne  va  un 
esquitx  a  la  nena,  me  mato! 

JOAN  {dominanUé) 

Això  es  viure  al  infern. 
{La  nena  surt  de  la  dreta,  esporuguida,  ab  la 
esclavina  d'anar  al  colegi  sobre  la  camiseta. 
Du  les  cames  nues  y  els  peus  descalsos,  Isabel 
corre  cap  a  n'ella  ab  gran  emoció). 

ISABEL 

Oh,  fiileta  meva!  Quina  vista  tens  tan  esfe- 
rehida! 

ISABELÉTA 

He  sentit  crits.  Primer  els  he  sentit  som- 
niant. Després  m'he  despeitat  y  he  conegut 
la  veu  del  papa.  No  sé  què  deya...  Cridava... 
Cridava  molt. 

ISABEL 

Ah,  tonteta!  Si  era  de  broma,  veritat,  Joan? 

JOAN  (agrement) 
Sí,  era  de  broma. 

ISABEL 

El  papa  feya  la  veu  d'un  conegut  seu  que 
anava  pel  carrer  y  s'ha  enfadat  ab  una  nena 
dolenta  que  desde  un  balcó  li  ha  tirat  a  sobre 
un  grapat  de  terra. 

(La  Isabeleta  mira  al  seu  pare) 

JOAN 

Això  mateix:  un  grapat  de  terra.  {Y s'enfada 
ab  ell  mateix  de  la  comèdia  que  fà. 

ISABELETA 

Com  que  després  de  sopar  us  heu  enfadat, 
jo*m  pensava... 

ISABEL 

Y  ara!  Era  aquell  senyor  que  deya:  (estra- 
Jent  la  veu):  Ah,  dolenta! 

1SA.BELETA 

M'ha  semblat  que  també  deya:  Perquè  has 
de  saber... 

ISABEL 

Si,,  si:  Perquè  has  de  saber...  que  si  vaig  a 
buscar  un  municipal...  Però  ara  que  me  n'ado- 
no. Descalsa,  vens?  Oh,  descalsa...  y  tremolant 
de  fret.  (Se  lasséu  a  la  Jalda,  se  treu  el  moca- 
dor de  llana  de  les  espatlles  y  It  abriga  les  ca- 
mes y  els  peus),  Pobreta!  La  meva  Reyna,  el 
meu  consol.,  el  meu  únich  consol  (l'amanya- 
ga). Oh!  Si  panteges  com.  un  aucell!  Aquí, 
aquí  a  la  falda  de  la  mama,  fins  que't  vingui 
la  son...  ben  confiadeta...  ben  calentona... 
(En  Joan  se  sent  molestat  per  la  dolcesa  que  po- 
sa en  les  paraules  la  seva  dóna,  mira  a  la  ne- 
na  sense  cap  sentiment  y  diu  de  sobte,  bàrba- 
rament). 

JOAN 

Mira!  Ja  que  ab  la  nena  us  aveniu  tant,  ella 
y  tu  us  en  anèu  a  viure  a  fòra. 

ISABEL 

Ho  manes  això? 

JOAN 

Sí.  Y  no  ho  vull  dir  més  que  una  vegada. 

ISABEL 

Donchs  bé:  ho  farem. 

ISABELETA 

A  fòra  de  casa?  Què  vol  dir,  mama? 
ISABEL  (ab  gran  dolcesa) 

Vol  dir  a  fòra,  al  camp...  un  quant  temps... 
(En  Joan  al  sentir  aun  quant  temps»  va  a  dir  quel- 
com, Isabel  ab  una  mirada  li  demana  silenci  tot 


l'únigh  consol 

donantli  a  compendre  que  ja  entén  què  vol  dir, 
y  repeteix  a  la  nena):  Un  quant  temps...  Veu- 
ràs, nena,  còm  disfrutarem!  May  hi  hem  estat 
plegades  al  camp  y  jugarem  com  unes  bojes. 
Y  quan  vols  que'ns  en  anem,  Joan? 

JOAN 

Lo  més  aviat  possible.  Jo,  aquí.,  tot  sol,  ja'm 
bastaré  per  ara  y  sempre,  entens? 

ISABEL  {senyalant  a  la  nena  y  amagantla  per  - 
que  noi  vegi  ni  7 senti) 
Però  la  nena... 

JOAN  {en  veu  baixa) 
La  nena  ab  tu.  Què  n  faria  jo  d  ella? 

ISABEL 

Oh!  SÍ!  ab  mí  sempre,  sempre...  es  clar!  però 
vull  dir  que  ab  aquest  íret... 

JOAN 

Per  la  nena  pots  esperar  quel  temps  millo- 
ri. Mentrestant  comensa  a  prepararho  tot.  Ja 
ho  sabs  (y  se'n  va  per  la  esquerra), 

iSABELETA  {mirant  al  seu  pare) 
Veus,  mama,  còm?... 

ISABEL  {interrompentla  pera  distrèurela) 
Anirem  a  un  lloch  que  hi  hagi  forses  nenes 
que't  siguin  ben  amigjues  y  poguèu  jugar  sem- 
pre. 

ISABELETA 

Jo  no  més  vull  jugar  ab  tu.  Tu  m'ho  has  dit. 

ISABEL 

Si,  millor,  ab  mi.  Y  ara  dorm,  dorm,  maca 
{Y  se  posa  a  cantar  ab  una  veu  de  llàgrimes): 
La  Mare  de  Deu 
quan  era  xiqueta 
anava  a  costura... 

ISABELETA 

Ja  no  soch  tan  petita,  mama,  perquè  m^a- 
dormis  a  la  falda. 

ISABEL  (ab  infinida  emoció) 
Jo*t  voldria  petita  y  ignocent  tota  la  vida, 
No  hi  vols  dormir? 

ISABELETA 

Oh!  Si  tu  vols,  sí. 

ISABEL 

Dorm,  filla,  dorm  (y  canta  y  saguanta'l 
plor). 

Anava  a  costura 
a  apendre  de  lletra. 
Ananthi  passava 
per  un  caminal 

ISABELETA  {adormititsé) 
Qu'ets  bona,  mama!  Qu'estarem  bé  a  fóra!... 

ISABEL 

tot  cubert  de  roses 
y  de  lliris  blanchs. 

ISABELETA  {aclucaïll  Cls  ulls) 

Qu'ets  bona!  Qu'ets  bo.. .na.,.! 

